На 19 и 20 октомври 2020 г. се състоя онлайн научна конференция **„Тльон, Укбар & Orbus Universitarius – 120 години от рождението на Хорхе Луис Борхес**“ с организатори Катедрата по испанистика и португалистика и Културният център на Софийския университет „Св. Кримент Охридски“.

Аржентинският писател Хорхе Луис Борхес е един от авторите, с най-силно влияние не само в испаноезичната, но и в световната литература през ХХ в. Българският интелектуален елит също е силно заинтригуван от литературоведските и философски проблеми, които поставят неговите разкази, есета и поезия. В конференцията участваха изтъкнати творци и учени - проф. Александър Кьосев, проф. Клео Протохристова, проф. Михаил Неделчев, доц. Ани Бурова, доц. Йордан Ефтимов, доц. Пламен Антов, д-р Георги Господинов (писател), Яна Букова (писател), д-р Марин Бодаков, д-р Митко Новков, доц. Георги Арнаудов (композитор), д-р Лиляна Табакова (ръководител на проекта). уждестранни участници в конференция бяха проф. Ефраин Кристал от Калифорнийския университет в Лос Анджелис, проф. Едуардо Рамос Искиердо от Сорбона IV, Париж, доц. Бернат Кастани Прадо от Университета на Барселона, доц. Мария Белен Ернандес ГонсалесотУниверситет в Мурсия и д-р Мигел Перес Монтагут, лектор по испански език в Софийския университет). Конференцията бе излъчена по ЮТюб канала на Културния център на Софийския университет „Св. Кримент Охридски“ и събра над 700 гледания общо за двата дни. Все още може да бъде видяна на следните адреси: [*https://www.youtube.com/watch?v=OtDjJ8actow*](https://www.youtube.com/watch?v=OtDjJ8actow)и [*https://www.youtube.com/watch?v=x34ujOYxPB0*](https://www.youtube.com/watch?v=x34ujOYxPB0)*.* Престои издаване на сборник с докладите.